อยากทราบว่ายาคุมกำเนิดแบบ 21 และ 28 เม็ด มีฤทธิ์ในการคุมกำเนิด เหมือนหรือแตกต่างกันอย่างไรคะ เพราะในอ่านในเว็ปมา บางเว็ปบอกว่าต่าง บางเว็ปบอกว่าไม่ต่างกัน เลยอยากจะรบกวนคุณช่วยให้ความรู้เรื่องฤทธิ์การคุมกำเนิดของทั้งสองแบบหน่อยค่ะ แล้วแบบไหนทานแล้วไม่อ้วนคะ
สวัสดีค่ะะ ยาคุมกำเนิดทั้ง 2 ชนิดเป็นการใช้ยาคุมกำเนิดแบบฮอร์โมนรวมทั้งคู่ มีตัวยาที่คล้ายกันมาก เพียงแต่ว่าชนิด 28 เม็ด จะสร้างเม็ดแป้งขึ้นมาให้กินเพิ่มอีก 7 เม็ดเพื่อกันลืม กันความสับสนว่าจะต้องเริ่มกินแผงใหม่เมื่อไร จะต้องเว้นกี่วัน ดังนั้นจะเลือกใช้แบบใดขึ้นกับความสะดวกเลยค่ะส่วนผลข้างเคียงก็เกิดได้คล้ายกันเช่นกันค่ะ หากจะเลือกยาคุมกำเนิดที่มีผลข้างเคียงน้อย เช่นเรื่องน้ำหนักตัวที่เปลี่ยนแปลง อาจเลือกเป็นชนิดที่มีระดับฮอร์โมนต่ำแต่ยังสามารถออกฤทธิ์คุมกำเนิดได้ค่ะ แนะนำปรึกษาแพทย์และเภสัชกรใกล้บ้านเกี่ยวกับยี่ห้อยาอีกครั้ง